วันที่  27  ส.ค. แหล่งข่าว แจ้งว่า นายทักษิณ และน.ส.ยิ่งลักษณ์ ชินวัตร อดีตนายกรัฐมนตรี ได้เดินทางไปสาธารณรัฐประชาชนจีน เพื่อพบปะเพื่อนฝูง และดำเนินธุรกิจ ซึ่งระหว่างนี้มีนักการเมือง ทั้งอดีตรัฐมนตรี และอดีตส.ส.ของพรรคเพื่อไทย เดินทางไปพบอดีตนายกฯ ทั้ง  2  จำนวนหนึ่ง ซึ่งคนที่ไปในครั้งนี้ ส่วนใหญ่เป็นคนที่ไม่มีปัญหาความขัดแย้งในพื้นที่ กล่าวคือ ไม่มีปัญหาเรื่องการแบ่งเขต ไปคุยกับทั้งสองแล้วไม่เอาปัญหาไปรายงาน เพราะเบื้องต้นอดีตนายกฯ ทั้งสองต้องการไปพบเพื่อน และทำธุรกิจมากกว่า กลุ่มที่ไปจึงไม่ได้มีใครไปต่อรองอะไรจากท่านเลย ทั้งนี้นายทักษิณได้กล่าวกับอดีต ส.ส. ที่บินไปพบตอนหนึ่งว่า วันนี้ท่านใดกลัวเรื่องของการยุบพรรค เชื่อว่า ถ้าเขายุบก็ชี้แจงสังคมยาก เช่น กรณี  8  แกนนำที่แถลงข่าวแล้วมีปัญหา จะเอาตรงนี้มายุบพรรค มันค้านสายตาประชาชน เพราะกลุ่มสามมิตรก็ตระเวนแถลงข่าวอยู่ไม่เว้นวันยังทำได้